የአርሊንግተን የሕዝብ ትምህርት ቤቶች ከቅድመ መዋለህጻናት እስከ 12ኛ ክፍል ላሉ ተማሪዎች **የእለት ከእለት ትምህርታዊ እንቅስቃሴዎችን** ለመደገፍ እንዲቻል መሳሪያዎችን ይሰጣል፡፡ የተሰጠዎትን መሳሪያ በሚጠቀሙ ጊዜ ወይም ወደ APS ኔትዎርክ ሲገቡ [የትምህርት ቤት ቦርድ ፖሊሲን I-9.2.5.1 የኤሌክትሮኒክስ ቴክኖሎጂዎች ተቀባይነት ያለው አጠቃቀም (AUP)](https://www.boarddocs.com/vsba/arlington/Board.nsf/files/AZQ3WT08E732/$file/I-9.2.5.1%20Electronic%20Technologies%20Acceptable%20Use.pdf) እና በ APS የተማሪ የስነምግባር ደንብ ላይ የሚገኙትን የዲጂታል መሳሪያዎች መመሪያዎችን መከተል ይኖርብዎታል፡፡ እነዚህን ደንቦችና መመሪያዎች ከቤተሰብዎ ጋር በመሆን እንዲያነቡና የAPS ንብረት የሆነውን መሳሪያዎን በሚጠቀሙ ጊዜ ሃላፊነት እንዴት እንደሚወስዱ ውይይት እንዲያደርጉ እናበረታታዎታለን፡፡

ከ AUP እና APS የእጅ መጽሃፍ አንዳንድ ጠቃሚ ማሳሰቢያዎች በዚህ ይገኛሉ፡፡ ተጨማሪ መረጃ በ <http://www.apsva.us/digital_learning> ማግኘት ይችላሉ፡፡ የመሳሪያዎ ባለቤት የአርሊንግተን የህዝብ ትምህርት ቤቶች ነው፡፡

* መሳሪያዎንና የ APS ኔትዎርክን በሚጠቀሙ ጊዜ የአርሊንግተን የህዝብ ትምህርት ቤቶችን ደንቦች ይከተሉ
* መሳሪያዎንና የ APS ኔትዎርክን በሚጠቀሙ ጊዜ የትምህርት ቤት ደንቦችንና የሰራተኞች መመሪያዎችን ይከተሉ
* ተገቢ ያልሆነ ይዘት ያላቸው ነገሮች ሲያጋጥሙ በፍጥነት ለመምህሩ ወይም ለአስተዳዳሪው ሪፖርት ያድርጉ
* የደህንነት ወይም የሃርድዌር ችግሮች ሲያጋጥሙ ወዲያውኑ ለመምህሩ ወይም አስተዳዳሪው ያሳውቁ
* የቅጂ መብትና ፍትሃዊ አጠቃቀም ሕግጋትን ይከተሉ
* ሌሎች ሲያውቁትና ሲፈቅዱ ብቻ በድምጽ-ይቅዱ፣ ፎቶግራፍ ያንሱ ወይም ቪዲዮ-ይቅረጹ
* ለእርስዎ የቀረበልዎትን መሳሪያና ተቀጽላ እቃዎችን ብቻ ይጠቀሙ
* የ iCloud መለያዎችን ወደ መሳሪያው አያስገቡ
* ከ APS መተግበሪያ ዝርዝር ወይም በ APS የተፈቀዱ መተግበሪያዎችን ብቻ ይጠቀሙ

**መሳሪያን በሚገባ መያዝ**

* መሳሪያዎችዎንና ተቀጽላ እቃዎችን በሚያገኟቸውና ሊያዩት በሚችሉት ቦታ ያስቀምጡ
* መሳሪያዎ በመያዣውን ላይ ያድርጉት፡፡
* መሳሪያውን በንጽህና መያዝና ተለጣፊዎችና ስእሎች ሊኖሩበት አይገባም
* ሁሉንም ምግብና መጠጥ ከመሳሪያዎ ማራቅ ይኖርብዎታል፡፡
* መሳሪያዎን በተሽከርካሪ ውስጥ ለረጅም ጊዜ መተው አይኖርብዎትም እንዲሁም ለእይታ ተጋላጭ ላለማድረግ ይሞክሩ፡፡

መሳሪያዎን በቤት ውስጥ በሚጠቀሙ ጊዜ እባክዎ የመሳሪያ አጠቃቀምን በተመለከተ ቤተሰብዎ ያስቀመጣቸውን ህጎች መከተልዎን ያረጋግጡ፡፡ ሆን ተብሎ (ታስቦበት) ወይም በግዴለሽነት (በቸልተኝነት) ድርጊቶች የተነሳ መሳሪያዎና ተቀጽላ እቃዎቹ ከተሰበሩ፣ ከተበላሹ ወይም ከጠፉ በገንዘብ ረገድ ቤተሰብዎ ሃላፊነት ሊወስድ ይችላል፡፡ በመሰበርና በመጥፋት የተነሳ የሚኖሩ ክፍያዎች በ APS ድረገጽ ላይ [በመሳሪያዎች ላይ የሚደርስ ጉዳት](https://www.apsva.us/digital-devices/damage-to-devices/) ገጽ ላይ ተዘርዝረው ይገኛሉ፡፡

ከላይ ያሉትን መግለጫዎች አንብቤአለሁ ወይም ተብራርተውልኛል በመሆኑም በ APS AUP እና በዲጂታል መሳሪያዎች ላይ ያሉትን መመሪያዎች በ APS የተማሪ የስነምግባር ህግ ለመከተል ተስማምቻለሁ፡፡

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ የተማሪ ስም

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ የተማሪ መታወቂያ \_\_\_\_\_\_\_\_\_\_\_\_\_\_\_\_ ቀን

ከላይ ያሉትን መግለጫዎች በማንበብ ተረድቻለሁ እንዲሁም ተጨማሪ መረጃ በ APS ድህረ ገጽ ላይና ከልጄ ትምህርት ቤት ማግኘት እንደሚቻል አውቃለሁ፡፡

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ የወላጅ/የሕጋዊ አሳዳጊ ፊርማ \_\_\_\_\_\_\_\_\_\_\_\_\_\_\_\_ ቀን